62021CJ0827_INF
Domstolens dom (Niende Afdeling) af 27. april 2023 –Banca A mod ANAFogPreşedintele ANAF (Fusionsdirektivets anvendelse i en intern situation)
(Sag C-827/21) (
1
)
»Præjudiciel forelæggelse – direktiv 2009/133/EF – artikel 7 – fusion ved overtagelse – en rent intern transaktion – EU-rettens forrang uden for EU-rettens anvendelsesområde – foreligger ikke – fortolkning af EU-retten uden for dens anvendelsesområde – Domstolens kompetence i præjudicielle sager – betingelse – EU-retten gjort anvendelig på direkte og ubetinget vis i medfør af national ret«
1.
Præjudicielle spørgsmål – Domstolens kompetence – grænser – beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater – direktiv 2009/133 – anvendelsesområde – rent intern transaktion med fusion af to virksomheder, der hver har deres vedtægtsmæssige hjemsted i den samme medlemsstat – ikke omfattet – den nationale rets forpligtelse til at fortolke den nationale regel, som finder anvendelse på disse rent interne transaktioner, i overensstemmelse med dette direktiv – foreligger ikke
(Art. 267 TEUF; Rådets direktiv 2009/133)
(jf. præmis 35-40 og domskonkl. 1)
2.
Præjudicielle spørgsmål – Domstolens kompetence – grænser – anmodning om fortolkning af EU-retlige bestemmelser, som åbenbart ikke finder anvendelse i hovedsagen – direktiv 2009/133 – EU-retlige bestemmelser, som i national ret på direkte og ubetinget vis er gjort anvendelige på omstændigheder, der ikke er omfattet af deres anvendelsesområde – foreligger ikke – Domstolens manglende kompetence til at give en sådan fortolkning
(Art. 267 TEUF; Rådets direktiv 2009/133)
(jf. præmis 43-56 og domskonkl. 2)
Konklusion
1)
EU-retten forpligter ikke en national ret til at anlægge en fortolkning, der er i overensstemmelse med Rådets direktiv 2009/133/EF af 19. oktober 2009 om en fælles beskatningsordning ved fusion, spaltning, partiel spaltning, tilførsel af aktiver og ombytning af aktier vedrørende selskaber i forskellige medlemsstater og ved flytning af et SE’s eller SCE’s vedtægtsmæssige hjemsted mellem medlemsstater, af en national bestemmelse, som finder anvendelse på en rent intern transaktion med fusion af to virksomheder, der hver har deres vedtægtsmæssige hjemsted i den samme medlemsstat, når denne transaktion ikke er omfattet af direktivets anvendelsesområde.
2)
Domstolen har ikke kompetence til at besvare præjudicielle spørgsmål vedrørende fortolkningen af direktiv 2009/133, når de faktiske omstændigheder i hovedsagen ikke er omfattet af direktivets anvendelsesområde, og når national ret ikke har gjort EU-retten anvendelig på disse faktiske omstændigheder på direkte og ubetinget vis.
(
1
) – EUT C 165 af 19.4.2022.